stanford-oval/wikipedia huggingface dataset:
อำเภอนาด้วง
ประวัติ

ท้องที่อำเภอนาด้วง เดิมเป็นหมู่บ้านหนึ่งของตำบลนากลาง อำเภอหนองบัวลำภู จังหวัดอุดรธานี ในปี พ.ศ. 2480 ทางราชการได้มีการเปลี่ยนแปลงเขตจังหวัดอุดรธานีกับจังหวัดเลย โดยโอนพื้นที่หมู่ 6 และ 12 ของตำบลนากลาง  อำเภอหนองบัวลำภู จังหวัดอุดรธานี มาขึ้นกับท้องที่ตำบลทุ่งโพธิ์ อำเภอกุดป่อง จังหวัดเลย  ในปี พ.ศ. 2488 พื้นที่บ้านนาด้วงได้ย้ายมาขึ้นกับตำบลน้ำสวย อำเภอเมืองเลย พื้นที่ฝั่งตะวันออกของอำเภอเมืองเลย ของตำบลน้ำสวยมีบริเวณกว้างขวางและห่างไกลจากพื้นที่ราชการจึงมีการแยกหมู่ 5–6,10–12 (ในขณะนั้น) ตำบลน้ำสวย ตั้งขึ้นเป็นตำบลนาด้วง ในปี พ.ศ. 2510 และในปี พ.ศ. 2518 กำนัน ผู้ใหญ่บ้าน และราษฎรในตำบลนาด้วง ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต จึงได้ตั้งตำบลเพิ่ม 3 ตำบลเพื่อเตรียมจัดตั้งกิ่งอำเภอ โดยแยกพื้นที่หมู่ 3,6,8 (ในขณะนั้น) ตำบลนาด้วง กับหมู่ 4 (ในขณะนั้น) ตำบลน้ำสวย ตั้งเป็นตำบลนาดอกคำ แยกพื้นที่หมู่ 1–2,7 (ในขณะนั้น) ตำบลนาด้วง ตั้งเป็นตำบลท่าสะอาด และแยกพื้นที่หมู่ 6,8 ของตำบลนาดินดำ ตั้งเป็นตำบลท่าสวรรค์
ก่อนที่ในวันที่ 1 กุมภาพันธ์ พ.ศ. 2520 ได้ผ่านความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทยจึงได้ประกาศเขตท้องที่ ตำบลนาด้วง ตำบลนาดอกคำ ตำบลท่าสะอาด และตำบลท่าสวรรค์ อำเภอเมืองเลย รวมตั้งเป็น กิ่งอำเภอนาด้วง ตามประกาศกระทรวงมหาดไทยลงวันที่ 7 มกราคม ปีเดียวกัน โดยชื่อ "นาด้วง" ตั้งตามทุ่งนาที่นายพรานด้วงอพยพมาตั้งถิ่นฐานเมื่อประมาณ ปี พ.ศ. 2424 จนกระทั่งเมื่อวันที่ 19 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น อำเภอนาด้วง จนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอนาด้วง แบ่งเขตการปกครองย่อยออกเป็น 4 ตำบล 40 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | นาด้วง |  | (Na Duang) |  | 11 หมู่บ้าน |  |
| 2. | นาดอกคำ |  | (Na Dok Kham) |  | 17 หมู่บ้าน |  |
| 3. | ท่าสะอาด |  | (Tha Sa-at) |  | 7 หมู่บ้าน |  |
| 4. | ท่าสวรรค์ |  | (Tha Sawan) |  | 5 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอนาด้วงประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลนาด้วง ครอบคลุมพื้นที่บางส่วนของตำบลนาด้วง
เทศบาลตำบลนาดอกคำ ครอบคลุมพื้นที่ตำบลนาดอกคำทั้งตำบล
องค์การบริหารส่วนตำบลแก้วเมธี ครอบคลุมพื้นที่ตำบลนาด้วง (นอกเขตเทศบาลตำบลนาด้วง)
องค์การบริหารส่วนตำบลท่าสะอาด ครอบคลุมพื้นที่ตำบลท่าสะอาดทั้งตำบล
องค์การบริหารส่วนตำบลท่าสวรรค์ ครอบคลุมพื้นที่ตำบลท่าสวรรค์ทั้งตำบล
อำเภอศรีบรรพต

| อำเภอศรีบรรพต |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Si Banphot
คำขวัญ: มรกตแห่งขุนเขา ภูมิลำเนาปู่ย่า  ทัศนาอุทยาน ชลประทานน้ำใส  รุ่งเรืองไกลเกษตรกรรม
แผนที่จังหวัดพัทลุง เน้นอำเภอศรีบรรพต
พิกัด: 7°43′12″N 99°53′0″E﻿ / ﻿7.72000°N 99.88333°E﻿ / 7.72000; 99.88333
ประเทศ:  ไทย
จังหวัด: พัทลุง
พื้นที่
 • ทั้งหมด: 218.5 ตร.กม. (84.4 ตร.ไมล์)
ประชากร (2564)
 • ทั้งหมด: 18,003 คน
 • ความหนาแน่น: 82.39 คน/ตร.กม. (213.4 คน/ตร.ไมล์)
รหัสไปรษณีย์ : 93190
รหัสภูมิศาสตร์: 9307
ที่ตั้งที่ว่าการ: ที่ว่าการอำเภอศรีบรรพต หมู่ที่ 9 ตำบลเขาย่า อำเภอศรีบรรพต จังหวัดพัทลุง 93190
 ส่วนหนึ่งของสารานุกรมประเทศไทย
ศรีบรรพต เป็นอำเภอหนึ่งของจังหวัดพัทลุง
อุทยานแห่งชาติเขาปู่-เขาย่า เป็นอุทยานแห่งชาติที่ตั้งอยู่ในภาคใต้ของประเทศไทย ได้รับการจัดตั้งให้เป็นอุทยานแห่งชาติเมื่อ พ.ศ. 2525 ในท้องที่อำเภอศรีบรรพต
ที่ตั้งและอาณาเขต

อำเภอศรีบรรพตตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอป่าพะยอม
ทิศตะวันออก ติดต่อกับอำเภอควนขนุน
ทิศใต้ ติดต่อกับอำเภอศรีนครินทร์
ทิศตะวันตก ติดต่อกับอำเภอนาโยง อำเภอเมืองตรัง และอำเภอห้วยยอด (จังหวัดตรัง)
ประวัติ

ท้องที่อำเภอศรีบรรพตเดิมเป็นส่วนหนึ่งของตำบลนาขยาด ตำบลชะมวง และตำบลเขาปู่ อำเภอควนขนุน ในวันที่ 29 กรกฎาคม พ.ศ. 2490 ทางราชการได้แยกท้องที่หมู่ 20, 22-24 (ในขณะนั้น) ของตำบลชะมวง กับหมู่ 3 ตำบลเขาปู่ ไปจัดตั้งเป็น "ตำบลเขาย่า" และแยกท้องที่หมู่ 9-13, 18 (ในขณะนั้น) ของตำบลนาขยาด ไปจัดตั้งเป็น "ตำบลตะแพน" ทำให้พื้นที่ด้านตะวันตกของอำเภอควนขนุน มีทั้งหมด 5 ตำบล
ปี พ.ศ. 2519 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่พื้นที่ตำบลเขาย่า เนื่องจากเป็นพื้นที่ที่อยู่ห่างไกล และทุรกันดาร ทำให้มีปัญหาการแทรกแซงของคอมมิวนิสต์ ทำให้มีปัญหาทางด้านการเมือง การปกครอง การรักษาความสงบเรียบร้อย และความมั่นคง โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลเขาปู่ ตำบลเขาย่า และตำบลตะแพน เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรของตำบลเขาปู่ ตำบลเขาย่า และตำบลตะแพนให้ดียิ่งขึ้น จึงแนะนำประชุมชี้แจงร่วมกับทางอำเภอควนขนุน รายงานต่อกระทรวงมหาดไทย ขอจัดตั้งที่ว่าการกิ่งอำเภอที่ตำบลเขาย่าขึ้น
ต่อมาเมื่อวันที่ 6 ธันวาคม พ.ศ. 2520 ได้มีประกาศกระทรวงมหาดไทยให้แยกตำบลเขาปู่ ตำบลเขาย่า และตำบลตะแพน ออกจากการปกครองของอำเภอควนขนุน รวมตั้งเป็น กิ่งอำเภอศรีบรรพต ตามประกาศกระทรวงมหาดไทยลงวันที่ 4 พฤศจิกายน พ.ศ. 2520 โดยมีผลบังคับตั้งแต่วันที่ 1 ธันวาคม ปีเดียวกัน กำหนดให้ขึ้นการปกครองกับอำเภอควนขนุน แต่ผกค.เกิดไม่พอใจ จึงมีการลอบวางเพลิงที่ว่าการกิ่งอำเภอศรีบรรพต เมื่อวันที่ 12 มกราคม 2522 ทำให้เกิดความเสียหายอย่างมากทางราชการและราษฏรในท้องที่ จึงร่วมกันสมทบทุนซ่อมแซมที่ว่าการอำเภอขึ้นใหม่ให้ใช้ได้ชั่วคราว ในระหว่างที่กำลังสร้างที่ว่าการอำเภอหลังใหม่ในเขตตำบลเขาย่า โดยได้รับงบประมาณการก่อสร้างจากกระทรวงมหาดไทย และต่อมาได้มีพระราชกฤษฎีกายกฐานะขึ้นเป็น อำเภอศรีบรรพต ลงวันที่ 20 ตุลาคม พ.ศ. 2536 โดยมีผลบังคับภายในวันที่ 3 พฤศจิกายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอศรีบรรพตแบ่งเขตการปกครองย่อยออกเป็น 3 ตำบล 30 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | เขาย่า |  | (Khao Ya) |  | 10 หมู่บ้าน |  |
| 2. | เขาปู่ |  | (Khao Pu) |  | 11 หมู่บ้าน |  |
| 3. | ตะแพน |  | (Taphaen) |  | 9 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอศรีบรรพตประกอบด้วยองค์กรปกครองส่วนท้องถิ่น 3 แห่ง ได้แก่
องค์การบริหารส่วนตำบลเขาย่า ครอบคลุมพื้นที่ตำบลเขาย่าทั้งตำบล
องค์การบริหารส่วนตำบลเขาปู่ ครอบคลุมพื้นที่ตำบลเขาปู่ทั้งตำบล
องค์การบริหารส่วนตำบลตะแพน ครอบคลุมพื้นที่ตำบลตะแพนทั้งตำบล
อำเภอนายายอาม

| อำเภอนายายอาม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Na Yai Am
คำขวัญ: ประตูเมืองจันท์ ครบครันการศึกษา คุ้งวิมานงามตา ตากสินราชาพักทัพ สมบูรณ์ทรัพยากร
แผนที่จังหวัดจันทบุรี เน้นอำเภอนายายอาม
พิกัด: 12°46′12″N 101°51′18″E﻿ / ﻿12.77000°N 101.85500°E﻿ / 12.77000; 101.85500
ประเทศ:  ไทย
จังหวัด: จันทบุรี
พื้นที่
 • ทั้งหมด: 300.0 ตร.กม. (115.8 ตร.ไมล์)
ประชากร (2566)
 • ทั้งหมด: 34,310 คน
 • ความหนาแน่น: 114.37 คน/ตร.กม. (296.2 คน/ตร.ไมล์)
รหัสไปรษณีย์ : 22160
รหัสภูมิศาสตร์: 2209
ที่ตั้งที่ว่าการ: ที่ว่าการอำเภอนายายอาม เลขที่ 500 หมู่ที่ 12 ตำบลนายายอาม อำเภอ นายายอาม จังหวัดจันทบุรี 22160
 ส่วนหนึ่งของสารานุกรมประเทศไทย
นายายอาม เป็นอำเภอในจังหวัดจันทบุรี
ที่ตั้งและอาณาเขต

อำเภอนายายอามตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอแก่งหางแมว
ทิศตะวันออก  ติดต่อกับอำเภอท่าใหม่
ทิศใต้ ติดต่อกับอ่าวไทย
ทิศตะวันตก ติดต่อกับอำเภอแกลง (จังหวัดระยอง)
ประวัติ

อำเภอนายายอาม เดิมมีฐานะเป็นกิ่งอำเภอชื่อว่า กิ่งอำเภอนายายอาม แบ่งเขตการปกครองออกจากอำเภอท่าใหม่ โดยได้รับประกาศจัดตั้งเป็นกิ่งอำเภอตั้งแต่วันที่ 1 เมษายน พ.ศ. 2535 ตามประกาศกระทรวงมหาดไทยลงวันที่ 13 มีนาคม พ.ศ. 2535 ได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539
การแบ่งเขตการปกครอง > การปกครองส่วนภูมิภาค

อำเภอนายายอามแบ่งเขตการปกครองออกเป็น 6 ตำบล 67 หมู่บ้าน ดังนี้
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | นายายอาม | Na Yai Am | 15 | 10,622 |
| 2. | วังโตนด | Wang Tanot | 10 | 3,737 |
| 3. | กระแจะ | Krachae | 11 | 4,749 |
| 4. | สนามไชย | Sanam Chai | 8 | 4,545 |
| 5. | ช้างข้าม | Chang Kham | 13 | 4,898 |
| 6. | วังใหม่ | Wang Mai | 10 | 5,764 |
การแบ่งเขตการปกครอง > การปกครองส่วนท้องถิ่น

ท้องที่อำเภอนายายอามประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลนายายอาม  ครอบคลุมพื้นที่บางส่วนของตำบลนายายอาม
เทศบาลตำบลสนามไชย  ครอบคลุมพื้นที่ตำบลสนามไชยทั้งตำบล
เทศบาลตำบลช้างข้าม  ครอบคลุมพื้นที่ตำบลช้างข้ามทั้งตำบล
องค์การบริหารส่วนตำบลนายายอาม ครอบคลุมพื้นที่ตำบลนายายอาม (เฉพาะนอกเขตเทศบาลตำบลนายายอาม)
องค์การบริหารส่วนตำบลวังโตนด ครอบคลุมพื้นที่ตำบลวังโตนดทั้งตำบล
องค์การบริหารส่วนตำบลกระแจะ  ครอบคลุมพื้นที่ตำบลกระแจะทั้งตำบล
องค์การบริหารส่วนตำบลวังใหม่ ครอบคลุมพื้นที่ตำบลวังใหม่ทั้งตำบล
แหล่งข้อมูลอื่น

ประวัติอำเภอนายายอาม เก็บถาวร 2008-07-05 ที่ เวย์แบ็กแมชชีน
อำเภอภูเรือ

| อำเภอภูเรือ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phu Ruea
เทอร์มอมิเตอร์ยักษ์ที่หน้าอำเภอภูเรือ
คำขวัญ: เมืองแห่งทะเลภูเขา สุดหนาวในสยาม ดอกไม้งามสามฤดู
แผนที่จังหวัดเลย เน้นอำเภอภูเรือ
พิกัด: 17°27′18″N 101°21′48″E﻿ / ﻿17.45500°N 101.36333°E﻿ / 17.45500; 101.36333
ประเทศ:  ไทย
จังหวัด: เลย
พื้นที่
 • ทั้งหมด: 880.0 ตร.กม. (339.8 ตร.ไมล์)
ประชากร (2564)
 • ทั้งหมด: 22,587 คน
 • ความหนาแน่น: 25.67 คน/ตร.กม. (66.5 คน/ตร.ไมล์)
รหัสไปรษณีย์ : 42160
รหัสภูมิศาสตร์: 4207
ที่ตั้งที่ว่าการ: ที่ว่าการอำเภอภูเรือ หมู่ที่ 7 ตำบลหนองบัว อำเภอภูเรือ จังหวัดเลย 42160
 ส่วนหนึ่งของสารานุกรมประเทศไทย
ภูเรือ เป็นอำเภอหนึ่งของจังหวัดเลย
ที่ตั้งและอาณาเขต

อำเภอภูเรือตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับแขวงไชยบุรี (ประเทศลาว) และอำเภอท่าลี่
ทิศตะวันออก ติดต่อกับอำเภอเมืองเลยและอำเภอวังสะพุง
ทิศใต้ ติดต่อกับอำเภอภูหลวงและอำเภอด่านซ้าย
ทิศตะวันตก ติดต่อกับอำเภอด่านซ้าย
ประวัติ

ท้องที่อำเภอภูเรือแต่เดิมนั้นเป็นส่วนหนึ่งของอำเภอท่าลี่ อำเภอเมืองเลย และอำเภอด่านซ้าย ต่อมาเมื่อวันที่ 15 ตุลาคม พ.ศ. 2511 จึงได้มีประกาศกระทรวงมหาดไทยให้แยกบางตำบลของทั้ง 3 อำเภอออกมาตั้งเป็น กิ่งอำเภอภูเรือ และต่อมาเมื่อวันที่ 1 เมษายน พ.ศ. 2517 อำเภอภูเรือจึงได้รับการยกฐานะขึ้นเป็น อำเภอภูเรือ ตามพระราชกฤษฎีกาลงวันที่ 28 มีนาคม
การแบ่งเขตการปกครอง > การปกครองท้องที่

อำเภอภูเรือแบ่งเขตการปกครองย่อยออกเป็น 6 ตำบล 47 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | หนองบัว |  | (Nong Bua) |  | 8 หมู่บ้าน |  |
| 2. | ร่องจิก |  | (Rong Chik) |  | 10 หมู่บ้าน |  |
| 3. | ท่าศาลา |  | (Tha Sala) |  | 7 หมู่บ้าน |  |
| 4. | ปลาบ่า |  | (Pla Ba) |  | 7 หมู่บ้าน |  |
| 5. | ลาดค่าง |  | (Lat Khang) |  | 6 หมู่บ้าน |  |
| 6. | สานตม |  | (San Tom) |  | 9 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอภูเรือประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลภูเรือ ครอบคลุมพื้นที่บางส่วนของตำบลหนองบัว
เทศบาลตำบลร่องจิก ครอบคลุมพื้นที่ตำบลร่องจิกทั้งตำบล
องค์การบริหารส่วนตำบลหนองบัว  ครอบคลุมพื้นที่ตำบลหนองบัว (นอกเขตเทศบาลตำบลภูเรือ)
องค์การบริหารส่วนตำบลท่าศาลา ครอบคลุมพื้นที่ตำบลท่าศาลาทั้งตำบล
องค์การบริหารส่วนตำบลปลาบ่า ครอบคลุมพื้นที่ตำบลปลาบ่าทั้งตำบล
องค์การบริหารส่วนตำบลลาดค่าง ครอบคลุมพื้นที่ตำบลลาดค่างทั้งตำบล
องค์การบริหารส่วนตำบลสานตม ครอบคลุมพื้นที่ตำบลสานตมทั้งตำบล
สถานที่ท่องเที่ยว

อุทยานแห่งชาติภูเรือ
น้ำตกสองคอน
น้ำตกปลาบ่า
ภูบักได
สถานีทดลองเกษตรที่สูง ภูเรือ
น้ำตกสายธารธรรม
พระเจริญวิศวกรรม (เจริญ เชนะกุล)

| พระเจริญวิศวกรรม (เจริญ เชนะกุล) |
| --- | --- |
ศาสตราจารย์ พระเจริญวิศวกรรม
เกิด: 26 เมษายน พ.ศ. 2438 จังหวัดพระนคร ประเทศสยาม
เสียชีวิต: 12 กรกฎาคม พ.ศ. 2530 (92 ปี)
อาชีพ: วิศวกร
คู่สมรส: อรุณ เจริญวิศวกรรม
บุตร: 4 คน
ศาสตราจารย์กิตติคุณ อำมาตย์เอก พระเจริญวิศวกรรม (26 เมษายน พ.ศ. 2438 - 12 กรกฎาคม พ.ศ. 2530) มีนามเดิมว่า เจริญ  เชนะกุล ปรมาจารย์หรือครูใหญ่ของเหล่าช่างทั้งปวง อดีตคณบดีคณะวิศวกรรมศาสตร์ จุฬาลงกรณ์มหาวิทยาลัย สมาชิกผู้ก่อตั้งวิศวกรรมสถานแห่งประเทศไทย ในพระบรมราชูปถัมภ์ ท่านได้รับการยกย่องว่าเป็นผู้วางรากฐานให้แก่วงการวิศวกรรมศาสตร์ของไทย และ บิดาแห่งวิศวกรไทย นอกจากนั้นยังเป็น นายกคณะฟุตบอลแห่งสยาม คนที่ 5
ประวัติ

พระเจริญวิศวกรรม หรือ James Shea เกิดเมื่อวันที่ 26 เมษายน พ.ศ. 2438 ที่บ้านเลขที่ 110 ถนนสุรวงศ์ ตำบลสีลม อำเภอบางรัก จังหวัดพระนคร เป็นบุตรคนเดียวของ John Edward Austin Shea M.I.E.E. ชาวอังกฤษเชื้อสายไอริช ซึ่งเป็นวิศวกรที่เข้ามาทำงานอยู่กรมการไฟฟ้าในขณะนั้น และคุณแม่ชื่อ กี๋ เป็นชาวนครสวรรค์
ด้านการศึกษาเข้าศึกษาที่โรงเรียนกรุงเทพคริสเตียน (พ.ศ. 2445-2450) ต่อมาในระดับมัธยมต้นได้ย้ายมาศึกษาต่อที่โรงเรียนราชวิทยาลัย (พ.ศ. 2450-2453) และในระดับมัธยมปลายที่โรงเรียนสวนกุหลาบวิทยาลัย (พ.ศ. 2453-2455) ในปีสุดท้ายที่ศึกษาที่โรงเรียนสวนกุหลาบวิทยาลัย ได้รับพระราชทานทุนเล่าเรียนหลวงไปศึกษาต่อที่ประเทศอังกฤษ โดยในเดือนกันยายน พ.ศ. 2455 เข้ารับการศึกษาที่ Eastbourne College (พ.ศ. 2455-2457) ทางตอนใต้ของประเทศอังกฤษ ในเดือนกรกฎาคม พ.ศ. 2457 สอบได้ Matriculation ซึ่งเทียบเท่าหลักสูตรเตรียมอุดมศึกษา และวันที่ 7 ตุลาคม พ.ศ. 2457 เข้าศึกษาวิศวกรรมโยธา (หลักสูตร 3 ปี) ที่ King's College, University of Durham ต่อมาในปีประกาศนียบัตร Intermediate B. Sc. ต่อมาทางราชการได้มีคำสั่งย้ายไปศึกษาต่อที่สหรัฐอเมริกา เนื่องจากสงครามในทวีปยุโรป โดยเข้าศึกษาแขนงวิชาวิศวกรรมโยธา ที่มหาวิทยาลัยแคลิฟอร์เนีย เบิร์กลีย์ (หลักสูตร 4 ปี) แต่ศึกษาสำเร็จภายใน 3 ปี เนื่องจากได้รับโอนหน่วยกิตมาจากมหาวิทยาลัยเดิมในประเทศอังกฤษ 1 ปี และได้รับปริญญา B.S. in Civil Engineering และได้เขียนวิทยานิพนธ์เรื่อง "Design of Double - Track Through Inclined Upper Chord and Sub-divided Panel R.R. Bridge"
ในปี พ.ศ. 2462 เข้ารับราชการในตำแหน่งผู้ช่วยคณบดีคณะวิศวกรรมศาสตร์ จุฬาลงกรณ์มหาวิทยาลัย ต่อมาเป็นคณบดีคณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2472 และยังได้เป็นหัวหน้าแผนกวิชาวิศวกรรมโยธา (พ.ศ. 2480) และหัวหน้าแผนกสถาปัตยกรรม (พ.ศ. 2481) และเป็นราชบัณฑิต ประเภทวิทยาศาสตร์ประยุกต์ (พ.ศ. 2485) และทำหน้าที่รักษาการอธิการบดี จุฬาลงกรณ์มหาวิทยาลัย (พ.ศ. 2495) จนเกษียณเมื่อวันที่ 26 เมษายน พ.ศ. 2499 หลังเกษียณได้รับต่ออายุราชการเป็นรายปีเรื่อยมา จนถึงวันที่ 3 พฤษภาคม พ.ศ. 2504 และเมื่อวันที่ 28 กุมภาพันธ์ พ.ศ. 2505 สภาจุฬาลงกรณ์มหาวิทยาลัยมีมติอนุมัติให้ได้รับพระราชทานปริญญาวิศวกรรมศาสตร์ดุษฎีบัณฑิตกิตติมศักดิ์ และต่อมาวันที่ 20 มกราคม พ.ศ. 2509 ได้รับแต่งตั้งเป็นศาสตราจารย์อุปการคุณ
ด้านบทบาทการงาน ในช่วงปลายของชีวิตราชการที่คณะวิศวกรรมศาสตร์ จุฬาลงกรณ์มหาวิทยาลัย ได้เริ่มเข้าไปมีบทบาทในโครงการพัฒนาลุ่มแม่น้ำโขงตอนล่าง และต่อมาหลังจากที่ได้รับต่อเวลาราชการได้ช่วยราชการของการพลังงานแห่งชาติ ได้รับแต่งตั้งเป็นประธานอนุกรรมการพัฒนาลุ่มแม่น้ำโขงฝ่ายไทย
ครอบครัว

พระเจริญวิศวกรรม สมรสกับนางสาวอรุณ ชูพันธุ์ เมื่อวันที่ 4 พฤษภาคม พ.ศ. 2467 ซึ่งเป็นบุตรีคนโตของขุนพินิชพัสดุและนางซวน ชูพันธุ์ มีบุตรด้วยกัน 4 คนคือ
นางอุษา (เชนะกุล) เวย์ส
นายจุลวัฒน์ เชนะกุล (มีบุตรชาย 2 คนชื่อ นาย แมนสรรค์ เชนะกุล และ นายแพทย์ฉันทวัฒน์ เชนะกุล บุตรสาว 1 คนชื่อ นางปริย เชนะกุล)
นางนิศา เชนะกุล
นางนงนุช (เชนะกุล) ทองเจือ
ผลงาน

หนังสือ
กลศาสตร์ประยุกต์
คำนวณออกแบบเสริมเหล็กคอนกรีต
เรขาสถิตยศาสตร์
สิ่งก่อสร้าง
สนามศุภชลาศัย (ออกแบบและคำนวณหลังคาที่ไม่มีเสาค้ำของอัฒจันทร์ฝั่งตะวันตก)
เกียรติยศ > บรรดาศักดิ์

พ.ศ. 2462: รองอำมาตย์เอก
พ.ศ. 2463: หลวงเจริญวิศวกรรม
พ.ศ. 2465: อำมาตย์ตรี
พ.ศ. 2466: อำมาตย์โท
พ.ศ. 2470: พระเจริญวิศวกรรม
เกียรติยศ > เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2493 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2494 –  เหรียญจักรพรรดิมาลา (ร.จ.พ.)
พ.ศ. 2494 –  เหรียญบรมราชาภิเษก รัชกาลที่ 9 (ร.ร.ศ.9)
เกียรติยศ > ตำแหน่งทางวิชาการ

พ.ศ. 2505: วิศวกรรมศาสตรดุษฎีบัณฑิตกิตติมศักดิ์ จุฬาลงกรณ์มหาวิทยาลัย
พ.ศ. 2509: ศาสตราจารย์กิตติคุณ คณะวิศวกรรมศาสตร์ จุฬาลงกรณ์มหาวิทยาลัย
เกียรติยศ > สมัญญานาม

ผู้วางรากฐานให้แก่วงการวิศวกรรมศาสตร์ของไทย
บิดาแห่งวิศวกรไทย
อำเภอบางแก้ว

บทความนี้เกี่ยวกับอำเภอในจังหวัดพัทลุง สำหรับความหมายอื่น ดูที่ บางแก้ว (แก้ความกำกวม)
| อำเภอบางแก้ว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Kaeo
คำขวัญ: ดินแดนศิลปวัฒนธรรม แหล่งพืชพันธุ์ธัญญาหาร เมืองงามธรรมชาติบริสุทธิ์
แผนที่จังหวัดพัทลุง เน้นอำเภอบางแก้ว
พิกัด: 7°25′48″N 100°10′42″E﻿ / ﻿7.43000°N 100.17833°E﻿ / 7.43000; 100.17833
ประเทศ:  ไทย
จังหวัด: พัทลุง
พื้นที่
 • ทั้งหมด: 113.45 ตร.กม. (43.80 ตร.ไมล์)
ประชากร (2564)
 • ทั้งหมด: 26,467 คน
 • ความหนาแน่น: 233.29 คน/ตร.กม. (604.2 คน/ตร.ไมล์)
รหัสไปรษณีย์ : 93140, 93160 (เฉพาะหมู่ที่ 4, 7-8, 10, 13 ตำบลโคกสัก)
รหัสภูมิศาสตร์: 9309
ที่ตั้งที่ว่าการ: ที่ว่าการอำเภอบางแก้ว หมู่ที่ 6 ตำบลนาปะขอ อำเภอบางแก้ว จังหวัดพัทลุง 93140
 ส่วนหนึ่งของสารานุกรมประเทศไทย
บางแก้ว  เป็นอำเภอในจังหวัดพัทลุง เดิมเป็นส่วนหนึ่งของอำเภอปากพะยูน ต่อมาปีพ.ศ. 2482 ได้ย้ายมาขึ้นกับอำเภอเขาชัยสน ก่อนที่จะได้แยกตั้งเป็นกิ่งอำเภอบางแก้วในปี พ.ศ. 2533 และมีฐานะเป็นอำเภอใน พ.ศ. 2538
ที่ตั้งและอาณาเขต

อำเภอบางแก้ว มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเขาชัยสน
ทิศตะวันออก ติดต่อกับอำเภอปากพะยูน
ทิศใต้ ติดต่อกับอำเภอปากพะยูน อำเภอป่าบอน และอำเภอตะโหมด
ทิศตะวันตก ติดต่อกับอำเภอเขาชัยสนและอำเภอตะโหมด
ประวัติ

พื้นที่ของอำเภอบางแก้วเดิมเป็นพื้นที่ของตำบลท่ามะเดื่อ และตำบลนาปะขอ ซึ่งอยู่ในเขตการปกครองของอำเภอปากพะยูน จังหวัดพัทลุง ต่อมาได้มีการย้ายตำบลท่ามะเดื่อไปขึ้นกิ่งอำเภอเขาไชยสนใน พ.ศ. 2482 และย้ายตำบลนาปะขอไปขึ้นอำเภอเขาไชยสนใน พ.ศ. 2499 ต่อมาเมื่อวันที่ 13 กุมภาพันธ์ พ.ศ. 2533 ได้มีประกาศกระทรวงมหาดไทย ให้แยกตำบลท่ามะเดื่อ ตำบลนาปะขอ และตำบลโคกสัก ออกจากการปกครองของอำเภอเขาชัยสน รวมตั้งเป็น กิ่งอำเภอบางแก้ว จนกระทั่งเมื่อวันที่ 8 สิงหาคม พ.ศ. 2538 จึงมีพระราชกฤษฎีกาฯ ยกฐานะขึ้นเป็น อำเภอบางแก้ว จนถึงปัจจุบัน
การแบ่งเขตการปกครอง > การปกครองท้องที่

อำเภอบางแก้วแบ่งเขตการปกครองย่อยออกเป็น 3 ตำบล 34 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | ท่ามะเดื่อ |  | (Tha Maduea) |  | 7 หมู่บ้าน |  |
| 2. | นาปะขอ |  | (Na Pakho) |  | 14 หมู่บ้าน |  |
| 3. | โคกสัก |  | (Khok Sak) |  | 13 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบางแก้วประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลท่ามะเดื่อ ครอบคลุมพื้นที่ตำบลท่ามะเดื่อ (เฉพาะบางส่วนของหมู่ที่ 1, 6) และตำบลโคกสัก (เฉพาะบางส่วนของหมู่ที่ 1)
เทศบาลตำบลแม่ขรี ครอบคลุมพื้นที่ตำบลโคกสัก (เฉพาะบางส่วนของหมู่ที่ 7, 8, 10) รวมไปถึงตำบลแม่ขรีในอำเภอตะโหมด (เฉพาะบางส่วนของหมู่ที่ 1, 6, 7)
เทศบาลตำบลบางแก้ว ครอบคลุมพื้นที่ตำบลท่ามะเดื่อ (นอกเขตเทศบาลตำบลท่ามะเดื่อ)
องค์การบริหารส่วนตำบลนาปะขอ ครอบคลุมพื้นที่ตำบลนาปะขอทั้งตำบล
องค์การบริหารส่วนตำบลโคกสัก ครอบคลุมพื้นที่ตำบลโคกสัก (นอกเขตเทศบาลตำบลท่ามะเดื่อและเทศบาลตำบลแม่ขรี)
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2566 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | เพื่อไทย | 3 | 90,931 | 35.16 | 3 |  | 100.00 |
|  | ก้าวไกล | 3 | 53,714 | 20.77 | 0 |  | 0.00 |
|  | ไทยสร้างไทย | 3 | 47,297 | 18.29 | 0 |  | 0.00 |
|  | อื่น ๆ | 30 | 66,701 | 25.78 | 0 |  | 0.00 |
| ผลรวม | ผลรวม | 39 | 263,611 | 100.00 | 3 |  | 100.00 |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | เพื่อไทย> .คะแนนเสียง | เพื่อไทย> .% | ก้าวไกล> .คะแนนเสียง | ก้าวไกล> .% | ไทยสร้างไทย> .คะแนนเสียง | ไทยสร้างไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 26,309 | 29.14 | 21,795 | 24.14 | 4,890 | 5.42 | 37,290 | 41.30 | 90,284 | 100.00 | เพื่อไทย รักษาที่นั่ง |
| เขต 2 | 32,247 | 37.80 | 17,344 | 20.33 | 21,661 | 25.39 | 14,064 | 16.48 | 85,316 | 100.00 | เพื่อไทย รักษาที่นั่ง |
| เขต 3 | 32,375 | 38.99 | 14,575 | 11.55 | 20,746 | 24.98 | 15,347 | 24.48 | 83,043 | 100.00 | เพื่อไทย รักษาที่นั่ง |
| ผลรวม | 90,931 | 35.16 | 53,714 | 20.77 | 47,297 | 18.29 | 66,701 | 25.78 | 258,643 | 100.00 |  |
ภาพรวม > คะแนนในระบบบัญชีรายชื่อแบ่งตามเขตเลือกตั้ง

| เขตเลือกตั้ง> เขตเลือกตั้ง.เขตเลือกตั้ง | เพื่อไทย> .คะแนนเสียง | เพื่อไทย> .% | ก้าวไกล> .คะแนนเสียง | ก้าวไกล> .% | ไทยสร้างไทย> .คะแนนเสียง | ไทยสร้างไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | พรรคที่ชนะ> พรรคที่ชนะ.พรรคที่ชนะ |
| --- | --- | --- | --- | --- | --- | --- | --- | --- | --- | --- | --- |
| เขต 1 | 40,533 | 44.14 | 32,799 | 35.72 | 1,819 | 1.98 | 16,682 | 18.16 | 91,833 | 100.00 | เพื่อไทย |
| เขต 2 | 37,746 | 44.14 | 28,988 | 33.90 | 5,092 | 5.95 | 13,693 | 16.01 | 85,519 | 100.00 | เพื่อไทย |
| เขต 3 | 39,126 | 46.74 | 26,790 | 32.00 | 5,368 | 6.41 | 12,425 | 14.85 | 83,709 | 100.00 | เพื่อไทย |
| ผลรวม | 117,405 | 44.97 | 88,577 | 33.93 | 12,279 | 4.70 | 42,800 | 16.40 | 261,061 | 100.00 |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดหนองบัวลำภู
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อไทย (29) | 117,405 | 44.97 |
|  | ก้าวไกล (31) | 88,577 | 33.93 |
|  | ไทยสร้างไทย (32) | 12,279 | 4.70 |
|  | รวมไทยสร้างชาติ (22) | 8,611 | 3.30 |
|  | ภูมิใจไทย (7) | 4,248 | 1.63 |
|  | พลังประชารัฐ (37) | 2,773 | 1.06 |
|  | เป็นธรรม (3) | 2,245 | 0.86 |
|  | เสรีรวมไทย (25) | 2,031 | 0.78 |
|  | ท้องที่ไทย (4) | 1,996 | 0.76 |
|  | พลัง (9) | 1,625 | 0.62 |
|  | ประชาธิปไตยใหม่ (2) | 1,595 | 0.61 |
|  | ประชาธิปัตย์ (26) | 1,408 | 0.54 |
|  | ครูไทยเพื่อประชาชน (6) | 1,311 | 0.50 |
|  | รวมใจไทย (23) | 1,165 | 0.45 |
|  | เพื่อชาติไทย (36) | 1,150 | 0.44 |
|  | ประชากรไทย (63) | 851 | 0.33 |
|  | แรงงานสร้างชาติ (8) | 815 | 0.31 |
|  | ใหม่ (1) | 799 | 0.31 |
|  | ไทยพร้อม (28) | 764 | 0.29 |
|  | ภาคีเครือข่ายไทย (19) | 677 | 0.26 |
|  | เพื่อชาติ (24) | 673 | 0.26 |
|  | เพื่อไทรวมพลัง (38) | 612 | 0.23 |
|  | ไทยรวมไทย (12) | 576 | 0.22 |
|  | ทางเลือกใหม่ (30) | 518 | 0.20 |
|  | พลังเพื่อไทย (57) | 441 | 0.17 |
|  | อนาคตไทย (10) | 404 | 0.15 |
|  | ไทยชนะ (13) | 394 | 0.15 |
|  | ไทยภักดี (21) | 333 | 0.13 |
|  | พลังธรรมใหม่ (27) | 331 | 0.13 |
|  | มิติใหม่ (39) | 316 | 0.12 |
|  | พลังสังคมใหม่ (5) | 313 | 0.12 |
|  | ไทยก้าวหน้า (55) | 249 | 0.10 |
|  | เปลี่ยนอนาคต (65) | 245 | 0.09 |
|  | ชาติไทยพัฒนา (18) | 213 | 0.08 |
|  | เปลี่ยน (20) | 200 | 0.08 |
|  | ชาติพัฒนากล้า (14) | 200 | 0.08 |
|  | รวมพลัง (35) | 189 | 0.07 |
|  | ประชาชาติ (11) | 179 | 0.07 |
|  | ไทยธรรม (41) | 169 | 0.06 |
|  | ไทยศรีวิไลย์ (42) | 152 | 0.06 |
|  | ไทยเป็นหนึ่ง (33) | 149 | 0.06 |
|  | พลังประชาธิปไตย (66) | 147 | 0.06 |
|  | ประชาภิวัฒน์ (40) | 125 | 0.05 |
|  | สามัญชน (51) | 124 | 0.05 |
|  | กรีน (15) | 123 | 0.05 |
|  | ประชาไทย (56) | 115 | 0.04 |
|  | พลังสหกรณ์ (43) | 108 | 0.04 |
|  | พลังสยาม (16) | 103 | 0.04 |
|  | รักษ์ผืนป่าประเทศไทย (49) | 96 | 0.04 |
|  | เพื่ออนาคตไทย (48) | 91 | 0.03 |
|  | พลังไทยรักชาติ (62) | 85 | 0.03 |
|  | ความหวังใหม่ (60) | 82 | 0.03 |
|  | สังคมประชาธิปไตยไทย (58) | 77 | 0.03 |
|  | ช่วยชาติ (59) | 73 | 0.03 |
|  | แผ่นดินธรรม (34) | 64 | 0.02 |
|  | รวมแผ่นดิน (47) | 63 | 0.02 |
|  | เสมอภาค (17) | 62 | 0.02 |
|  | ไทยสมาร์ท (67) | 52 | 0.02 |
|  | พลังปวงชนไทย (50) | 43 | 0.02 |
|  | คลองไทย (61) | 43 | 0.02 |
|  | พลังสังคม (53) | 41 | 0.02 |
|  | เส้นด้าย (64) | 40 | 0.02 |
|  | ถิ่นกาขาวชาววิไล (46) | 32 | 0.01 |
|  | ราษฎร์วิถี (44) | 27 | 0.01 |
|  | แนวทางใหม่ (45) | 25 | 0.01 |
|  | ชาติรุ่งเรือง (52) | 24 | 0.01 |
|  | ภราดรภาพ (54) | 15 | 0.01 |

| บัตรดี | บัตรดี | 261,061 | 95.93 |
| บัตรเสีย | บัตรเสีย | 9.320 | 3.42 |
| ไม่ประสงค์ลงคะแนน | ไม่ประสงค์ลงคะแนน | 1,766 | 0.65 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 272,147 | 67.29 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 404,414 | 100.00 |